Kulturgrunden

Julefilm-2.søndag i advent på Kulturgrunden
2023-12-10 12:30 - 16:00 (Europe/Paris)
Den 2. adventssøndag kan du og dine børn komme gratis i biografen og se julefilm for børn!

Der vises bl.a. Rita og Krokodille: Jul, Cirkeline: Klodsmus og andre søde og sjove film.

Der vises film kl. 12.30 og igen kl. 14.00.

Arrangementet er gratis MEN tilmelding er nødvendig. Læs mere om arrangementet og køb din billet på www.kom-bi.dk eller følg linket her i begivenheden. Vi glæder os til at se jer!

Julehygge 1.søndag i advent
2023-12-03 10:00 - 12:00 | Hornslet kulturhus, Hornslet, 8543, Danmark
Denne adventssøndag kan store og små komme til julehygge på Kulturgrunden!
Der er ponyridning med Rosenholm Rideklub foran rådhuset – det koster kun 30 kr. pr. tur!
På Kulturgrunden varmer vi os med bål, pebernødder og halmballer, der både kan bruges til at sidde på og at kravle i.
Arrangementet er gratis og uden tilmelding. Vi glæder os til at se jer

Madspildsbilen
2023-11-28 10:45, 2023-11-14 10:45, 2023-11-07 10:45, 2023-10-31 10:45, 2023-10-17 10:45, 2023-10-10 10:45, 2023-10-03 10:45, 2023-09-19 10:45 and 3 more dates | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hver tirsdag

KLASSEBILLEDET
2023-11-22 19:30 - 21:00 | Kom-Bi, Nyvej 3, Hornslet, 8543, Danmark
Med nærvær, humor og god musik tager Mikkel Schrøder os med ned ad mindernes landevej i en underholdende og musikalsk forestilling.
Det begynder med invitation til en klasse-reunion for årgang 91, og derfor også en rejse tilbage til dén tid, hvor bajere var noget, man drak fra en pose i en hæk, hvor fester endte med opkast, og hvor forelskelsen ramte lige så ofte som de nye afsnit af ”The Cosby show” på TV.
Vi har alle været der, og husker tiden, som var den i går. Tiden med vennerne, glæderne, bekymringerne … En ny verden, der blev opdaget!
Men hvor blev vennerne af? Hvad havde livet til dem?
Klassebilledet er en underholdende karikaturtegning af alle disse skæbner – eksempelvis Mogens, der ville i Jægerkorpset, men endte i Hjemmeværnet, eller Helse-Else – med held i urter og uheld i kærlighed.
Mikkel Schrøder taler og synger om skæbnerne og tegner nogle fantastiske, humoristiske og kærlige portrætter.
Klassebilledet spiller i Kom-Bi kl. 19:30 og varer 90 minutter inkl. pause.
Forestillingen koster 55 kr for unge under 25 år, 145 kr. for medlemmer og 195 kr i løssalg. Billetter købes her.
Har du funktionsnedsættelse, der kræver en særlig placering i salen, så kontakt billet@syddjursteaterforening.dk
Klassebilledet er produceret af MBM Productions, instrueret af Peter Schrøder og med tekst og musik af Mikkel Schrøder og Vase & Fuglsang.

Børnekulturnat med udendørs biograf
2023-11-10 17:00 - 22:00 | Kulturgrunden, Tingvej 16, Hornslet, 8543, Danmark
En kulturnat i børnenes tegn med gode film og gratis popcorn på programmet.
Kulturgrundens græsareal transformeres til en udendørs biograf, hvor de mindste kan blive underholdt og få sig en spændende aften.
​

Foredrag: I kløerne på Gestapo
2023-11-07 19:00 - 21:00
Kom til foredrag ved historiker Simon Ryvang True og hør om det berygtede tyske Gestapos arbejde på og omkring Djursland.
Bestialske afhøringer, vild flugt og ubegribeligt mod. Det er nogle af emnerne i dette foredrag om det tyske sikkerhedspoliti og modstandsbevægelsen. Det er museumsinspektør Simon Ryvang True, der dykker ned i historien om Gestapos arbejde og de brutale konsekvenser, det fik for modstandsbevægelsen på Djursland og omkring under 2. verdenskrig.
Foredraget giver et spændende perspektiv på historien om modstandsbevægelsen og Gestapos kamp mod den. Fra Gestapos hovedkvarter i Aarhus førtes en indædt kamp imod modstandsbevægelsen i det øst- og midtjyske.
Anstrengelserne resulterede blandt andet i anholdelsen af Hvidstengruppen, Hornsletgruppen og Langåsabotørerne, der ellers havde haft stor succes med deres aktioner.
Foredraget er en del af projektet “Museet tæt på dig”, som er støttet af ELRO Fonden. Arrangeret i samarbejde mellem Syddjurs Bibliotek, Museum Østjylland, Kom-Bi og Kulturgrunden.
Der serveres kaffe og kage undervejs.
Billet koster 50 kr og købes via Kom-Bi’s hjemmeside her.

Halloween på Kulturgrunden
2023-10-27 16:00 - 20:00 | Kulturgrunden, Tingvej 16, Hornslet, 8543, Danmark
Sæt kryds i kalenderen d. 27 oktober, hvor Kulturgrunden i samarbejde med Handelsstandsforeningen afholder Halloween.
Det bliver en aften fuld af (u)hygge med underholdning, græskarsuppe over bål, hjemmelavede lygtemænd… og alt det andet, der hører til Halloween!​
Vi ses til en eftermiddag i hinandens selskab
Psst!… Præmier er på højkant til de bedst udklædte børn!

KULTURHAVERNES FESTUGE
2023-10-16 - 2023-10-20
KALDER ALLE I HORNSLET – SÆT KRYDS I KALENDEREN D. 14-20 OKTOBER.

Kulturgrunden inviterer til Kulturhavernes festuge; en indvielse, åbning og fejring af de tre Kulturhaver, som fejres med et ugelangt program med noget for unge som ældre.

Programmet løber fra d. 15 oktober til og med d. 20 oktober og indeholder noget for enhver smag.

Du kan læse mere om de enkelte indslag på: https://kulturgrunden.dk/kulturhavernes-festuge/

Al deltagelse er gratis medmindre andet er angivet.

Kulturhaverne er støttet af Nordea Fondens Her Gror Vi Pulje og Syddjurs Kommune.

Åbning af Kulturhaverne​
2023-10-14 14:00 - 22:00 | Kulturgrunden, Tingvej 16, Hornslet, 8543, Danmark
Kulturgrunden inviterer alle borgere i Hornslet til en festlig åbning af Kulturhaverne.​
En stor gruppe frivillige har knoklet hårdt for at bygge nye udemøbler, etablere udekøkken, plante blomster, beskære m.m.​
Vi fejrer dette store stykke arbejde med fest og følgende indslag:​
Taler v. Bjørn Jensen fra Kultur-, Fritids- og Landdistriktsudvalget og formand for Kulturgrunden, Lotte Jensen
Insektworkshop med billedkunstner, Malene Kløve
Bålbomber ved Jonas Gylling Greve, der står bag @udmedungerne
Fællesspisning for 100 kr. Billet købes på forhånd via Kom-Bi’s hjemmeside her
Danse workshop med SPJÆT​
Koncert med Lars P Band.

Kulturhavernes festuge fortsætter med fuldt program frem til d. 20/10. Se det fulde program her.​

Kunsten i naturen - fotografier af Flemming Poulsen
2023-10-14 09:00 - 16:00, 2023-10-06 15:00 - 18:00, 2023-09-29 16:00 - 19:00
Fotograf, Flemming Poulsen, udstiller sine naturfotografier på Kulturgrundens Galleri Stigsen.
Ferniseringen finder sted fredag d. 29/09 kl. 16-19:00, hvor der vil være mulighed for at få en snak henover et lille glas.
Herefter har udstillingen åben efter aftale og officielt d. 6/10 kl. 15-18 og 14/10 hele dagen.

Søndagskalas med Kulturkvartetten
2023-10-01 11:00 - 13:00
Søndag d. 1. oktober kl. 11-13 inviterer foreningen Kulturgrunden, Kom-Bi, Syddjurs Bibliotek og Kulturskolen Syddjurs til ”Søndagskalas på Kulturgrunden”. Her vil der være workshops, film og sjove aktiviteter for både store og små, som de fire aktører står for på dagen. Og der er noget for enhver smag:

Foreningen Kulturgrunden inviterer børn og voksne til at farvelægge sten og samle dem til Hornslets længste slange. Den farverige slange skal bosætte sig i buskadset i Den Hemmelige Have, hvor alle kan komme og besøge den.

Kreativiteten kan også blive luftet sammen med en af en af Kulturskolens dygtige billedkunstlærere, som vil guide folk i at lave ”pop-up billeder/tableauer” ved hjælp af blandt andet tegning, farvelægning og collage.

Man kan også give den gas med Kulturskolen og Sangkraft Syddjurs, som inviterer til stomp og sang med fede rytmer.

Har man lyst til endnu mere fysisk aktivitet, kan man prøve kræfter med disciplinerne Præcisions-bogkast, Bogtårnsbygning og Væltning af bogtårn sammen med Syddjurs Bibliotek.

Trænger man til at komme lidt indenfor, så viser Kom-Bi korte film for børn inde i biografen.

Man kan komme og gå, som man vil, og der kan naturligvis købes popkorn og andet godt til.

Undervejs vil det også være muligt at stille sulten og købe lidt at spise i den børnevenlige madbod.

Det er gratis at være med på dagen, og man behøver ikke at tilmelde sig.

Fællesspisning med Madspildspensionatet
2023-09-26 16:30 - 19:30
I samarbejde med Madspildspensionatet inviterer Kulturgrunden til tre hyggelige aftener med fælles madlavning og efterfølgende spisning.
Madspildspensionatet vil sørge for råvarene, Kulturgrunden for de hyggelige rammer, så vi mangler kun dig, din familie og/eller din nabo til at skabe en hyggelig aften!
Arrangementet er gratis, men kræver tilmelding forud.
Vi kokkerer i fællesskab d. 22 August, 26 september og 24 oktober.​
Information om tilmelding følger…

Ekstraordinær generalforsamling
2023-09-19 19:00 - 21:00 | Kom-Bi, Nyvej 3, Hornslet, 8543, Danmark
Kulturgrundens bestyrelse inviterer til en ekstraordinær generalforsamling, der afholdes:
Den 19 september, kl. 19.o0 i Kom-Bi.
På dagsordenen for denne ekstraordinære generalforsamling vil vi drøfte revision af Kulturgrundens vedtægter.
Vi håber, at I vil sætte et kryds i kalenderen og komme og bidrage til beslutningsprocessen.
Jeres tilstedeværelse og input er essentielle for vores fællesskabs – og kulturhusets – fremtid.
Vi ses!

Byg dit eget bihotel!
2023-09-16 13:00 - 15:00
Gør en god gerning og byg et hotel til de vilde insekter!
I samarbejde med naturildsjæl, Anita Søholm, inviterer Kulturgrunden til en workshop i insektbyggeriets tegn.
Sammen skal vi bygge bihoteller af kartoner og tomme dåser, bambus- og tagrør – og ikke mindst japansk pileurt.
Vi skal altså bygge og hygge, og undervejs vil Anita dele gode tips til, hvordan man indretter en have, hvor der også er plads og levesteder til bier og insekter.
Deltagelse er gratis og materialer udleveres til workshopdagen.
Medbring gerne eget værktøj.
Vi glæder os til at se jer på Kulturgrunden kl. 13-15:00.

Små Synger Sammen Dag
2023-09-14 10:00 - 11:00
Kom og vær med til Små Synger Sammen Dag på Kulturgrunden!
Arrangementet er en landsdækkende begivenhed, hvor børnehaver og daginstitutioner flere steder i landet synger de samme sange på den samme dag.
Sangkraft Syddjurs og Kulturgrunden inviterer derfor alle børn til at komme og skråle i vilden sky. To musikere vil akkompagnere børnenes – såvel som de voksnes – skønsang!
Små Synger Sammen Dag er et initiativ af Sangens Hus i Herning, der til formålet har skabt nye sange med temaet “Ting på hjul”.
Arrangementet varer fra kl. 10-11, og det bliver en fantastisk dag med masser af sang og glæde.
Vi håber, I har lyst til at være med!

Familieworkshop i Kulturhaverne
2023-09-10 11:00 - 12:30 | Kulturgrunden, Tingvej 16, Hornslet, 8543, Danmark
Kulturhaverne forvandles til en dag i børnekulturens tegn! Og i dén forbindelse inviterer KulturCentralen fra Halling og Kulturgrunden til en fortryllende og stemningsfuld familieworkshop, hvor fantasien og alle sanserne bringes i spil.
Sammen med KulturCentralens kunstnerteam skal vi finde spændende naturmaterialer i den gamle, magiske have, skabe smukke instrumenter og laver vores helt egen musikalske historie. Man kan finde musik overalt, når bare ørerne er stillet ind på frekvensen af træernes susen, fuglenes sang, vinden, der hvisler i græsset eller sten, der ruller mod hinanden. Kun fantasien sætter grænser for den musik vi skaber sammen.
Workshoppen indeholder spændende udfordringer for både børn og voksne med plads til plads til både undren og kreativ udfoldelse. Dagen afsluttes med en stemningsfuld lille koncertfortælling i den magiske have, hvor alle medvirker.
Arrangementet er gratis og for børn i alderen 4-9 år og deres voksne.
Medvirkende
Billedkunstner Trine Dueholm, percussionist Ulla Schmidt, cellist Johanne Andersson og sanger og fortæller Birgitte Holt Nielsen.

Tapas og koncert med Dissing og Las
2023-08-31 18:30 - 22:00
Dissing & Las kan noget helt særligt.
Det er svært at sætte fingeren på, præcist hvad det er, de gør, men der er en særlig stemning i lokalet fra det øjeblik, de går på scenen. Som om vi ser lidt anderledes på hinanden, og det vi troede var så vigtigt, inden vi kom her. Det er faktisk noget, man nemt bliver afhængig af.​
Vi sad en aften og drømte os hen..​
Der er sange, vi i Danmark er enige om at elske.​
Nogle er vi vokset op med, andre har vi mødt undervejs.​
”Der findes sange, der sætter varige spor i os, der lytter. Tænk hvis det var os, der havde lavet ‘Barndommens Gade‘ eller ‘Nu hvor du har brændt mig af’. Eller hvad med CV Jørgensen, eller … Og så blev vi enige om at lade som om. Og prøve at synge dem, som om det var vores egne. Hvilket det jo på en måde også er. For det er sange vi allesammen ejer i vores hjerter.”​
Sådan fortæller trioen Dissing & Las om det nye repertoire til turnéen. ​
“Vi glæder os til at spille sange fra vores egne album, og så de sange på dansk, vi bare MÅ have med denne aften. Når det hele bliver flettet sammen, løfter sangene sig på nye magiske måder, som alle kan mærke, og tage med hjem”.

Det er muligt at tilkøbe en tapas-tallerken inden koncerten for 150 kr. Tapas serveres på anrettede tallerkener, og spisningen starter kl. 18:30 i Kom-Bi’s café eller udendørs ved de nye bord-bænke sæt. Der er mulighed fro at tilkøbe drikkevarer m.m. i Kom-Bi. Koncerten begynder kl. 20:00.
En koncertbillet med tilhørende tapas koster 225 kr. En koncertbillet uden spisning koster 75 kr.
Billetter kan købes her via Kom-Bi.

Fællesspisning med Madspildspensionatet
2023-08-22 16:30 - 19:30
I samarbejde med Madspildspensionatet inviterer Kulturgrunden til tre hyggelige aftener med fælles madlavning og efterfølgende spisning.
Madspildspensionatet vil sørge for råvarerne, Kulturgrunden for de hyggelige rammer, så vi mangler kun dig, din familie og/eller din nabo til at skabe en hyggelig aften!
Arrangementet er gratis, men kræver tilmelding forud på telefonnummer: 40 42 85 11. Husk at oplyse om antallet af deltagende.
Vi kokkerer i fællesskab d. 22 August, 26 september og 24 oktober.​
